Забеспячэнне бесперабойнага функцыянавання станцыі абезжалезвання, усталяванне якой дазволіла значна палепшыць якасць вады ў адным з мікрараёнаў райцэнтра (на здымку), таксама ў спісе абавязкаў ВКГ. А яшчэ служба выяўляе незаконныя заборы вады і вядзе барацьбу з даўжнікамі. Пасля аднаго з рэйдаў па гэтай праблеме сумесна з камунгасам у аўтара гэтых радкоў з’явіўся артыкул “Вада бясцэнная, але не бясплатная”. Згадваючы яго, сённяшні герой дадае, што вада – гэта ўсё. Але толькі пры яе адсутнасці чалавек разумее сапраўдны кошт. І няма аргументаў, каб супярэчыць дадзенаму меркаванню.